Cine este Diana Șoșoacă, viitor senator AUR. I-a declarat război lui Tătaru și a cerut în instanță ridicarea restricţiilor.
Diana Iovanovici Şoşoacă a candidat ca senator AUR la Iaşi. Avocata este cunoscută datorită ieşirilor publice împotriva măsurilor de combatere a COVID-19. Diana Şoşoacă a cerut ridicarea restricţiilor de la Sfânta Parascheva. Tot ea a reprezentat în instanţă şi Arhiepiscopia Tomisului, în dosarul pelerinajului de la Sfântul Andrei.
Diana Iovanovici Şoşoacă va fi senator de Iaşi, potrivit numărătorii paralele din capitala istorică a ţării.Avocata și-a făcut campanie cu ajutorul live-urilor de ore în şir de pe reţelele de socializare.Pe Facebook, a devenit cunoscută după ce a început să publice mesajele împotriva măsurilor de combatere a infecţiei cu SARS-CoV-2.Primul moment de glorie a fost pelerinajul de la Cuvioasa Parascheva. Diana Şoşoacă a fost lăsată să intre în curtea catedralei, desi nu avea voie şi nici nu purta mască. Ea şi alte câteva zeci de persoane care o susţineau."În faţa lui Dumnezeu nu e nimic obligatoriu, decât de spune Dumnezeu, iar Dumnezeu mi-a spus în faţa mea şi a credinţei mele nu purtăm mască. Doi la mână eu am adeverinţă medicală, bingo Vela.", a spus Șoșoacă.Ce avere are Diana ȘoșoacăPotrivit declaraţiei de avere, Diana Şoşoacă are 4 terenuri, două apartamente, o casă de vacanţă şi o maşină din 2015. Acelaşi document arată că are şi obiecte de artă, în valoare de 5000 de euro.Viitoarea senatoare de Iaşi este avocat în Baroul Bucureşti şi secretar al unei fundaţii.Cariera o invocă şi atunci când susţine că măsurile luate de autorităţi sunt împotriva Constituţiei. Aşa s-a întâmplat şi când a intrat în curtea Spitalului Leţcani, să-i ceară socoteală ministrului Tătaru."Domnule Tătaru! Fără agresiune fizică că nu am pus mâna pe tine. Domnule Tătaru, eşti obligat să răspunzi poporului român, sunteţi plătiţi din bani publici, aţi închis oameni cu forţa! Pentru ce încălcaţi convenţia de la Oviedo, articolul 5?Nu fac niciun protest, sunt parte a poporului român şi vreau să mi se răspundă la întrebări.", a spus Diana Șoșoacă.Tot Diana Şoşoacă este şi cea care a reprezentat în instanţă Arhiepiscopia Tomisului, în dosarul prin care se solicita ridicarea restricţiilor de la pelerinajul de Sfântul Andrei. Cât ea era în instanţă, colegii de partid protestau.